गुजरात के 12 मैचों में 4 जीत और 8 हार के साथ 8 अंक हैं. वहीं दिल्ली के भी 8 अंक हैं यह उसने 11 मैचों में 4 जीत और 7 हार के साथ हासिल किए हैं. ज़हीर ख़ान की टीम ने हैदराबाद और गुजरात के ख़िलाफ़ जीत हासिल कर टूर्नामेंट में वापसी का दम दिखाया लेकिन मुंबई के ख़िलाफ़ 146 रन से मिली हार ने टीम का मनोबल तोड़ दिया. वहीं टीम के कुछ विदेशी खिलाड़ियों की घर वापसी के बाद ज़हीर के लिए बाक़ी के बचे मैचों में चुनौती आसान नहीं होगी. दिल्ली के लिए सीज़न 10 में घरेलू चेहरों ने अच्छा प्रदर्शन किया है. ऋषभ पंत और संजू सैमसन पर एक बार फिर फ़ैन्स की नज़र रहेगी.